Document ID: 32011R0793

A BIZOTTSÁG 793/2011/EU RENDELETE
(2011. augusztus 5.)
az Európai Unió bármely tagállamának lobogója alatt közlekedő hajók által a Mauritánia gazdasági övezetében a „nyílt tengeri, fagyasztóval felszerelt vonóhálós hajók” elnevezésű 9. kategóriában folytatott halászat tilalmáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
mivel:
(1)
Az Európai Közösség és a Mauritániai Iszlám Köztársaság közötti halászati partnerségi megállapodásban előírt halászati lehetőségek és pénzügyi ellentételezés 2008. augusztus 1-jétől2012. július 31-ig terjedő időszakra történő megállapításáról szóló jegyzőkönyv megkötéséről szóló, 2008. július 15-i 704/2008/EK tanácsi rendelet (2) a 9. halászati kategóriában (nyílt tengeri halászatot folytató, fagyasztóval felszerelt vonóhálós hajók) a halászati lehetőségeket 250 000 tonnás referenciamennyiségben korlátozza.
(2)
Az említett rendelet 2. cikkének (3) bekezdése alapján 50 000 tonnás kiegészítő kvóta került kiosztásra a 2010. augusztus 1. és 2011. július 31. közötti időszakra, így a teljes referenciamennyiség 300 000 tonnára növekedett.
(3)
A Bizottsághoz beérkezett információ szerint a tagállamok lobogója alatt közlekedő, illetve a tagállamokban lajstromozott hajók által az e halászati kategória tekintetében bejelentett fogásmennyiség kimerítette az említett referencia-időszakra vonatkozó kvótát.
(4)
Ezért a szóban forgó halászati kategóriában meg kell tiltani a halászati tevékenység végzését,
ELFOGADTA EZT A RENDELETET:
1. cikk
A kvóta kimerítése
2011. július 19-től úgy kell tekinteni, hogy az érintett tagállamok kimerítették a számukra kiosztott kvótát.
2. cikk
Tilalmak
A tagállamok lobogója alatt közlekedő, illetve a tagállamokban lajstromozott hajók számára 2011. július 19-től2011. július 31-ig tilos a 9. kategóriába tartozó halászati tevékenység végzése. Ettől az időponttól kezdve tilos különösen az e hajók által kifogott halak fedélzeten való tárolása, kirakása, átrakása és kirakodása.
3. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. augusztus 5-én.

Labels: 11
8
18
6